Betty ja Barney Hill eivät olleet koskaan nähneet mitään vastaavaa. Ajaessaan New Hampshiren maaseudulla 19. syyskuuta 1961 yhdysvaltalainen aviopari näki ylhäällä taivaalla kello 22.30 valkoisen valon, joka vaihtoi välillä suuntaa.
Hillin pariskunnan ällistellessä näkyä autossaan heidän ylleen taivaalle ilmestyi alus, jossa oli värikkäitä valoja. Barney yritti vaistomaisesti painaa kaasua ja paeta, mutta Betty pisti päänsä ulos sivuikkunasta. Seuraavaksi he kuulivat surisevaa ääntä, ja sitten he menettivät tajuntansa.
Kun pariskunta tuli tajuihinsa kaksi tuntia myöhemmin, he olivat autossaan noin 50 kilometrin päässä eivätkä muistaneet mitään edeltäneistä tunneista. Muutamaa päivää myöhemmin he alkoivat kuitenkin kumpikin nähdä unia harmaista olennoista, jotka veivät heidät alukseensa ja tekivät heillä kokeita.